Keskustelu:Opioidikriisi

message: Ehdotan lupaavaksi. Kirjoittamani pitkä artikkeli, joka sisältää reagointia ongelmaan, jonka syyt taitavat loppujen lopuksi olla kipuja jotka liittyvät kapitalismin päättymiseen ja sen korvautumiseen sosialismilla. Tuohon ainakin Angus Deaton ymmärtääkseni viittaa. Olen yrittänyt sitäkin puolta hieman avata artikkelissa, jonkinlainen amerikkalaisen yhteiskunnan luhistuminen kun on kyseessä. --Hartz (keskustelu) 1. toukokuuta 2019 kello 14.16 (EEST)
replies: text: Artikkelissa on hirveät läjät englanninkielisiä verkkoviitemallineita. Ne pitäisi vaihtaa suomenkielisiksi. Tästä on sanottu sinulle monta kertaa aiemminkin. --Sblöbö (keskustelu) 5. toukokuuta 2019 kello 07.45 (EEST)

text: Kaipaa vielä työtä. Joitakin ongelmia ja parannusehdotuksia:   1) Deaton-johdettu näkökulma kapitalismin päättymisestä ja korvautumisesta sosialismilla Yhdysvalloissa tuntuu vähän spekulatiiviselta tuulenhaistelulta, varsinkin kun poliittinen ja taloudellinen järjestelmä on toistaiseksi pysynyt koko ajan samana. Yhdysvalloissa on käynnissä olevia rakenteellisia muutoksia ja ilmiöitä suuntaan jos toiseen ja teorian voi tietty mainita muiden teorioiden joukossa, mutta tällä hetkellä se tulee liikaa pääosaan tavallaan ainoana yhteiskunnallisena selityksenä. Noin yleensä tykkään laajasta taustan selittelemisestä, mutta huumeongelmaa käsittelevässä artikkelissa on varmaan parempi tuoda ensisijaisesti esiin konkreettisempia taustoja.   2) Toinen Angus Deaton-ongelma: Artikkeli kertoo, että Deatonin mukaan ongelma koskettaa erityisesti valkoisia keski-ikäisiä, kun lukemissani lähteissä ongelman kerrotaan koskettavan erityisesti valkoisia nuoria aikuisia miehiä (n. 23-44 ikävuotta a b) ja laajempana ryhmänä yleensä pienituloisia valkoisia (ks. c,d,e alempana).   3) Jos halutaan nostaa esiin joitakin yhteiskunnallisia ilmiöitä, niin yksi on se, että heikommin pärjäävän kansanpuoliskon (50% kansasta) tulotason lasku on yhtenevä opioidien markkinakasvun ja opioideista seuranneiden kuolemantapausten määrän kasvun kanssa. Varallisuutta, pienituloisten tulevaisuudennäkymiä ja opioidikuolemien määrän yhteyttä käsitellään mm. artikkeleissa: c d e   4) Artikkelista saa tällä hetkellä harhaanjohtavan käsityksen, että liittovaltion tasolla vain Trumpin hallinto on reagoinut ongelmaan. Tasapuolisuuden vuoksi kappaletta "Epidemian hillintä" voisi laajennetaa esim. en-wikin kappaleen "Countermeasures" mallia seuraten, ja mainita ainakin Obaman hallinnon Comprehensive Addiction and Recovery Act ja etenkin 21st Century Cures Act. Lisäksi Yhdysvaltain terveydenhuoltouudistus eli nk. Obamacare on lisännyt korvauslääkehoitoa, se on käytössä mm. juuri Länsi-Virginiassa, jossa sen on todettu olevan avainroolissa osavaltion epidemian vastaisessa taistelussa (U.S.News). Trumpia on puolestaan arvosteltu siitä, että hän on kohottanut paisutellun ongelman (etelärajan pakolaisongelman) todellisen ongelman (opioidiepidemia) edelle (The Nation).   5) Em. jutut ovat liittovaltiotason reagointia, lisäksi jotain voisi olla osavaltiotason toimista. --Ukas (keskustelu) 8. toukokuuta 2019 kello 19.21 (EEST)
Ei ilmeisesti kannatusta. Arkistoin. J.K Nakkila (keskustelu) 27. toukokuuta 2019 kello 10.16 (EEST)
</div>
thread_title: Lupaava artikkeli -ehdotus